《扫花》
明代·释古易

荣落皆如幻，何曾生寂寥。高香仍带露，红影不污潮。

水阁人烟迥，山庭鸟语骄。春光当自娱，明日又花朝。

作者简介：古易，字别行。番禺人。俗姓崔。族本儒家，与从父广慈大师同师天然老和尚。逮终养后，挈其妇与一女一子相继禀具。初为雷峰殿主，迁典客，寻掌书记。尊礼旋庵湛公，恩如父子。临化以手枕卧，顺适而终。清道光《广东通志》卷三二八有传。